El rebuig al contacte físic és un dels mites que hi ha sobre el trastorn de l'espectre de l'autisme. Se sol associar l'autisme a persones poc afectuoses, quan en realitat no és així. Com en la resta de la gent, hi ha persones amb TEA més afectuoses i sensibles i altres que no ho són tant. Sí que és cert que davant de les persones desconegudes o amb les quals tenen poca relació poden ser distants o poden tenir problemes de regulació sensorial que dificultin aquest contacte, però això no significa que rebutgin el contacte físic.